Utvalgte programhøydepunkter HISTORY

**OKTOBER 2018**

**Forged in Fire: Knife or Death**

Konkurransen øker for de erfarne knivsmedene i denne helt nye serien, som har sitt utspring i HISTORYs populære ”Forged in Fire”. Deltagerne skal kutte, stikke og hakke seg vei til premien på 20 tusen dollar - og kun én kan vinne den store pengesummen og, ikke minst, æren. Denne gangen skal de ikke kun smi flotte historiske våpen - de skal også demonstrere sine evner på en hinderbane, der styrke, skarphet og håndverk settes på den ultimate prøve. Hvert sekund teller i konkurransen, og kun den absolutt beste går videre. Hvem kommer i mål og blir kåret som knivmester? Og hvem må reise hjem med knuste drømmer?

**Ny serie på HISTORY**

**Mandager kl. 22.00 fra 1. oktober**

**Forged in Fire**

Noen av USAs dyktigste våpensmeder barker igjen sammen i den ultimate test av sine evner. De skal smi noen av verdenshistoriens mest ikoniske og spesielle våpen. I hver nye episode konkurrerer fire nye deltagere om hvem som best kan gjenskape våpenet. Det er våpen med så eksotiske navn som Tysk Halbard, Kabyle Flyssa og Glaive Guisarme. Uansett om det er en nordisk vikingøks, et japansk samuraisverd eller et indisk kastevåpen, skal smiprosessen følge de eldgamle tradisjonene. Våpnene blir også bedømt på utseende, og de skal naturligvis være fullt funksjonelle. Dessuten får seerne unike fortellinger om våpenets opprinnelse og bruk. Dommerpanelet består av ledende eksperter, som følger, vurderer og tester våpnene. Femte sesongs dommerpanel består av J. Neilson, Doug Marcaida, David Baker og Ben Abbott. Wil Willis er selvfølgelig tilbake som den karismatiske programlederen.

**Nye episoder på HISTORY**

**Torsdager kl. 22.00 fra 11. oktober**

**Navy Seals: Untold Stories**

Navy SEALs er USAs mest prestisjefylte gruppe av soldater, men også de mest hemmelighetsfulle. Nå får seerne et helt unikt innblikk i denne topptrente elitegruppen og historiene om deres seire, nederlag, heltemot og blodsutgytelser. De har kjempet mot noen av nåtidens mest fryktede terrororganisasjoner, al-Qaida og IS, og i verdens kanskje farligste land, Afghanistan og Irak. Alt sammen for å beskytte USA. Deres oppdrag går på tvers av landegrenser, er mot enhver fiende og utføres i nesten total hemmelighet. Nå tar HISTORY en kikk bak uniformen på verdens dyktigste soldater med personlige intervjuer og adgang til tidligere hemmeligstemplet arkivmateriale.

**Ny serie på HISTORY**

**Fredager kl. 22.00 fra 19. oktober**

**Al Murray: Why Does Everyone Hate the English?**Al Murray er en suksessrik engelsk komiker kjent som ”The Pub Landlord”. Noen vil kanskje til og med kalle ham en kultfigur. Han har vunnet utallige priser, medvirket i en rekke tv-serier og skrevet bøker. I denne nye serien på HISTORY kombinerer han sine fantastiske presentasjonsevner, sin patriotisme og sin store hobby - historie, med spesielt fokus på militærhistorie - for å finne ut hvorfor alle hater engelskmenn. I hver episode reiser han til et naboland, som på et tidspunkt i historien har hatet England - eller kanskje fortsatt gjør det. Men hvorfor? På reisene sine får han selskap av en komiker fra det aktuelle landet, bl.a. Henning Wehn i Tyskland, Rhod Gilbert i Wales, Andrew Maxwell i Irland og Fred MacAuley i Skottland. De går gjennom ti grunner til hatet og besøker viktige historiske steder. Bli med HISTORY på en historisk, komisk og dramatisk oppdagelsesreise i Europa!

**Ny serie på HISTORY  
Lørdager kl. 22.00 fra 20. oktober**

Utvalgte programhøydepunkter H2

**OKTOBER 2018**

**Ancient Impossible**

Vi drar på en reise tilbake i historien og ser på de teknologiene som ble funnet opp for århundrer siden, og som ligger til grunn for mange av nåtidens teknologier. Oppfinnelser som ikke burde være mulige, nyvinninger så langt forut for sin tid at de fortsatt er i bruk i dag, kolossale monumenter som ble reist mot alle odds med umulige teknikker. Verden den gang var langt mer avansert enn vi trodde. Nå avslører ny forskning mer om fortidens oppfinnelser og hvordan moderne teknologi har røtter i den antikke verden.  
**Nye episoder på H2  
Lørdager kl. 19.00 fra 13. oktober**  
  
**The Universe**  
Det er på tide med en ny kikk på et veldig gammelt univers. Vi drar nok en gang ut på en fantastisk romreise i universet i jakten på de hemmelighetene kosmos gjemmer på. Dette er fortellingen om hvordan menneskeheten har fått sin kunnskap om universet og det ytre rum - fra romsonder og fjernstyrte roboter til fantastiske bilder av stjerners fødsel og sorte hull. Alle har de endret vårt verdensbilde, og i takt med den globale oppvarmingens påvirkning på jorden er det naturlig å se på resten av verdensrommet. Kan det være et sted der ute hvor mennesker kan leve? Bli med på en enestående oppdagelsesreise i rommet i denne kritikerroste serien.  
**Nye episoder på H2**  
**Torsdager kl. 21.00 fra 25. oktober**